คลำเจอก้อนนูนขึ้นบริเวณเกือบๆท้ายทอย อยู่ตรงหลังหู ก้อนนูน ขยับไม่ได้ กดแล้วเจ็บ นอนทับก็เจ็บ เป็นมาเกือบปีแล้วค่ะ แต่ค่อยๆโตขึ้นเรื่อยๆ มีอาการปวดหัวอยู่ตลอด มันจะเกี่ยวกับก้อนนั้นมั้ยคะ แล้วถ้าไปหาจะต้องบอกว่าอย่างใรคะ ตอนนี้ก้อนใหญ่ขึ้นแบบเห็นได้ชัดเลยคะ
สวัสดีค่ะ การวินิจฉัยที่เป็นไปได้-ถุงน้ำ หรือ ซีสต์ ที่อาจเกิดจากรูขุมขนบริเวณศีรษะ อาจมีอาการเจ็บร่วมด้วยได้ ถ้าก้อนค่อนข้างใหญ่แล้วไปกดทับ หรือมีอาการอักเสบ-ก้อนไขมันชั้นใต้ผิวหนัง เป็นก้อนกลม เรียบ ขอบชัด มักไม่เจ็บ ขยับไปมาได้-ก้อนเนื้องอกของหลอดเลือดขนาดเล็ก บริเวณใต้ผิวหนัง-การติดเชื้อบริเวณผิวหนัง เเล้วกลายเป็นก้อนหนองใต้ผิวหนัง ที่เรียกว่าฝี แต่มักไม่เป็นเรื้อรัง-ก้อนต่อมน้ำเหลืองโต เช่นตามหลังการอักเสบ แต่ไม่ควรเป็นเรื้อรัง หรือก้อนน้ำเหลืองโตจากมะเร็งที่ลุกลามแนะนำถ้าก้อนโตเร็วมาก ปวดที่ก้อน ก้อนมีลักษณะปวด บวม แดง ร้อน มีไข้ ควรไปพบแพทย์เพื่อตรวจลักษณะก้อนเพิ่มเติม แจ้งแพทย์ได้เลยค่ะว่ามีก้อนนี้มานานเท่าไร อาการเปลี่ยนไปอย่างไร แพทย์อาจต้องตัดตัวอย่างเนื้อจากก้อนหรือตัดทั้งก้อนไปตรวจทางพยาธิวิทยาให้ได้การวินิจฉัยอาการปวดหัวอาจจะสัมพันธ์กับก้อนหรือไม่ก็ได้ ขึ้นกับว่าเป็นก้อนอะไร แต่บางครั้งการมีก้อนขนาดใหญ่มาก อาจไปกดกล้ามเนื้อทำให้มีอาการปวดตึงที่ศีรษะได้การดูแลตัวเองเบื้องต้น ไม่ไปคลำหรือแกะก้อน รับประทานยาแก้ปวดบรรเทาอาการได้ ไม่เอายาอะไรไปทาตรงก้อนเอง